CELEX: 32011D0463
Language: fi
Date: 2011-07-25 00:00:00
Title: 2011/463/EU: Komission täytäntöönpanopäätös, annettu 25 päivänä heinäkuuta 2011 , maatalouden ja maaseudun kehittämisen erityisestä liittymisohjelmasta (Sapard) vuonna 2008 rahoitettuja menoja koskevien Bulgarian ja Romanian tilien tarkastamisesta ja hyväksymisestä (tiedoksiannettu numerolla K(2011) 5183)

26.7.2011   
            
            
               FI
            
            
               Euroopan unionin virallinen lehti
            
            
               L 194/36
            
         KOMISSION TÄYTÄNTÖÖNPANOPÄÄTÖS,
   annettu 25 päivänä heinäkuuta 2011,
   maatalouden ja maaseudun kehittämisen erityisestä liittymisohjelmasta (Sapard) vuonna 2008 rahoitettuja menoja koskevien Bulgarian ja Romanian tilien tarkastamisesta ja hyväksymisestä
   (tiedoksiannettu numerolla K(2011) 5183)
   (Ainoastaan bulgarian- ja romaniankieliset tekstit ovat todistusvoimaiset)
   (2011/463/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999 (1),
   ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000 (2) ja erityisesti sen 13 artiklan,
   ottaa huomioon Bulgarian kanssa 18 päivänä joulukuuta 2000 tehdyn monivuotisen rahoitussopimuksen ja erityisesti sen liitteessä olevan A jakson 11 artiklan,
   ottaa huomioon Romanian kanssa 2 päivänä helmikuuta 2001 tehdyn monivuotisen rahoitussopimuksen ja erityisesti sen liitteessä olevan A jakson 11 artiklan,
   ottaa huomioon Sapard-ohjelmassa tehtyjä monivuotisia ja vuotuisia rahoitussopimuksia koskevista toimenpiteistä ja siirtymisestä Sapard-ohjelmasta maaseudun kehittämiseen 8 päivänä maaliskuuta 2007 annetun komission asetuksen (EY) N:o 248/2007 (3) yhdessä kyseisen asetuksen liitteessä II olevassa 1 kohdassa tarkoitettujen monivuotisten rahoitussopimusten ja erityisesti niiden liitteessä olevan A jakson 11 artiklan kanssa,
   on kuullut maatalousrahastojen komiteaa,
   sekä katsoo seuraavaa:
   
               (1)
            
            
               Komissio teki Euroopan unionin puolesta Bulgarian ja Romanian kanssa monivuotiset rahoitussopimukset maatalouden ja maaseudun kehittämisen erityisen liittymisohjelman (Sapard) toteutuksen teknisestä, oikeudellisesta ja hallinnollisesta kehyksestä.
            
         
               (2)
            
            
               Monivuotisten rahoitussopimusten liitteessä olevan A jakson 11 artiklassa määrätään komission tekemästä tilien tarkastamista ja hyväksymistä koskevasta päätöksestä. Kyseistä määräystä sovelletaan edelleenkin Bulgariaan ja Romaniaan asetuksen (EY) N:o 248/2007 nojalla.
            
         
               (3)
            
            
               Tuensaajamaille myönnetyt määräajat vaadittujen asiakirjojen toimittamiseksi komissiolle ovat päättyneet.
            
         
               (4)
            
            
               Komissio päätti 30 päivänä syyskuuta 2009 tekemällään päätöksellä K(2009) 7496 jättää tarkastamatta ja hyväksymättä Bulgarian ja Romanian alueilla sijaitsevien Sapard-virastojen tilit varainhoitovuonna 2008 aiheutuneiden menojen osalta Bulgarian tapauksessa siitä syystä, että tilinpäätös toimitettiin monivuotisen rahoitussopimuksen 5 artiklan 2 kohdan mukaisesti myöhässä ja Bulgarian kansallinen tulojen ja menojen hyväksyjä mitätöi sen julkisten toimenpiteiden valvontamenettelyissä havaittujen merkittävien puutteiden vuoksi, ja koska todentamisviranomaisen odotettiin vielä toteuttavan lisätarkastuksia, ja Romanian tapauksessa siitä syystä, että tilinpäätösten toimittamisen määräaika oli päättynyt ja koska Romanialta pyydettyjen lisätietojen tarkastelu oli kesken.
            
         
               (5)
            
            
               Bulgarialta ja Romanialta odotetut tiedot on tällä välin toimitettu, joten komissio on saanut lisätakeita. Komissio voi toteutettujen lisätarkastusten perusteella tehdä päätöksen Bulgarian ja Romanian asiaankuuluvien Sapard-viranomaisten toimittamien tilien täydellisyydestä, tarkkuudesta ja todenperäisyydestä.
            
         
               (6)
            
            
               Tämä päätös tehdään kirjanpitotietojen perusteella. Se ei rajoita komission mahdollisuutta päättää myöhemmin sellaisten menojen jättämisestä EU:n rahoituksen ulkopuolelle, joita ei ole toteutettu asetuksen (EY) N:o 2222/2000 mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Bulgarian ja Romanian alueilla sijaitsevien Sapard-virastojen tilit Euroopan unionin yleisestä talousarviosta vuonna 2008 rahoitettujen menojen osalta.
   2 artikla
   Tällä päätöksellä hyväksyttävät varainhoitovuotta 2008 koskevat menot ja EU:lta saatu rahoitus, sellaisina kuin ne on ilmoitettu 31 päivänä joulukuuta 2008, sekä kyseisten tuensaajamaiden 31 päivänä joulukuuta 2008 EU:n puolesta hallussaan pitämät varat esitetään liitteessä.
   3 artikla
   Tämä päätös on osoitettu Bulgarian tasavallalle ja Romanialle.
   
      Tehty Brysselissä 25 päivänä heinäkuuta 2011.
      
         
            Komission puolesta
         
         Dacian CIOLOŞ
         
            Komission jäsen
         
      
   
   
      (1)  EYVL L 161, 26.6.1999, s. 87.
   
      (2)  EYVL L 253, 7.10.2000, s. 5.
   
      (3)  EUVL L 69, 9.3.2007, s. 5.
   
      LIITE
      
         Menot ja EU:lta saatu rahoitus varainhoitovuonna 2008, siten kuin ne on ilmoitettu 31. joulukuuta 2008 (kaikki määrät euroina)
      
      
                  Tuensaajamaa
               
               
                  Ilmoitus D2
                  EU:n osuus
                  Varainhoitovuosi 2008
               
               
                  Tällä päätöksellä tarkastettu ja hyväksytty EU:n osuus
               
               
                  Tällä päätöksellä tarkastamatta ja hyväksymättä jätetty EU:n osuus
               
               
                  b + c yhteensä
               
               
                  Mukautukset
               
               
                  EU:lta saatu rahoitus (D1) (1)
                  
               
               
                  Perittävä tai maksettava erotus
                  Varainhoitovuosi 2008 (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulgaria
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Romania
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Tuensaajamaiden EU:n puolesta hallussaan pitämät varat 31. joulukuuta 2008 (kaikki määrät euroina)
      
      
                  Tuensaajamaa
               
               
                  Tällä päätöksellä tarkastetun ja hyväksytyn EUROMÄÄRÄISEN TILIN saldo
               
               
                  Tämän päätöksen ulkopuolelle jätetty EUROMÄÄRÄISEN TILIN saldo
               
               
                  Tällä päätöksellä tarkastetut ja hyväksytyt VELALLISET (5)
                  
               
               
                  Tämän päätöksen ulkopuolelle jätetyt VELALLISET
               
            
                   
               
               
                   
               
               
                   
               
               
                  i
               
               
                   
               
            
                  Bulgaria
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Romania
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  Komission vuosina 2008 ja 2009 suorittamat korvaukset vuonna 2008 ilmoitettujen menojen osalta.
      
         (2)  Menot, jotka on Bulgarian kansallisen tulojen ja menojen hyväksyjän aloitteesta vähennetty vuoden 2008 ilmoituksesta D2 ja vuoden 2009 ilmoituksesta D1 38; ne vastaavat OLAF:n seuraamaa hanketta, jonka osalta todettiin huhtikuussa 2009 väärinkäytös.
      
         (3)  1 052 775,38 euron määrä koostuu 1 049 233,75 euron määrästä, joka vastaa komission Romanian viranomaisten ilmoittamien tukeen kelpaamattomien menojen perusteella (DI 37) tekemiä mukautuksia sen jälkeen, kun ne oli tarkastettu uudelleen toimintasuunnitelman täytäntöönpanon yhteydessä, ja 3 541,63 euron määrästä, joka vastaa Romanian viranomaisten ilmoituksilla D1 vuonna 2008 tekemiä oikaisuja (D1 34 ja D1 35).
      
         (4)  Nämä erotukset johtuvat pyöristämisistä.
      
         (5)  Määrissä ei oteta huomioon veloille kertyneitä korkoja.